पिछले माह वेतन वितरण को लेकर हंगामे का शिकार बने खबर भारती में इस महीने समय से वेतन बाँट कर प्रबंधन ने चैनल चलाने की प्रतिबद्धता ज़ाहिर कर दी है. खबर भारती के मैनेजिंग एडिटर पंकज शुक्ल ने बताया कि कुछेक दिनों में चैनल का डिस्ट्रीब्यूशन भी पूरा हो जायेगा, खबर भारती के पास तीन राज्यों में पंद्रह ब्यूरो के साथ पत्रकारों का बड़ा नेटवर्क है, जिसने स्थानीय मुद्दों को दमदार तरीके से उठाया है. ख़बरों को जल्द से जल्द दर्शकों तक पहुँचाना और जनता की आवाज़ से जुड़े मुद्दों को आवाज़ देना खबर भारती का उद्देश्य है, जल्द ही कुछ नए प्रोग्राम भी शुरू किए जाएँगे. प्रयास भरपूर हैं कि खबर भारती एक ज़िम्मेदार न्यूज़ चैनल की भूमिका अदा करते हुए एक सफल ब्रांड के रूप में स्थापित हो. रीजनल चैनल होने के नाते स्थानीय मुद्दों को प्रमुखता मगर राष्ट्रीय विषयों के प्रति जागरूकता का सामंजस्य खबर भारती में बखूबी दिखेगा. टैग लाइन 'सरोकार आपसे' की सार्थकता हमारी अलग पहचान को मज़बूत करेगी.